Britannian pääministeri David Cameron sanoo, että Britanniassa on estetty noin seitsemän terroritekoa puolen vuoden aikana

Pääministeri David Cameron kannattaa Britannian osallistumista Syyrian ilmaiskuihin. AP

Cameron sanoi BBC:n haastattelussa Britannian turvallisuus- ja tiedustelupalvelujen estäneen " noin seitsemän " iskua kesäkuusta lähtien.

Hän myös kannattaa Britannian osallistumista Syyriaan tehtäviin ilmaiskuihin. Iskut edellyttävät maan parlamentin puoltavan niitä.

G20-kokoukseen osallistuva Cameron toivoi Venäjän ja Britannian toimivan yhdessä Syyriassa. Hän neuvottelee Venäjän johdon kanssa myöhemmin tänään.

Lähde: AFP